
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 7 (1) 


Κήρυξη αναδασωτέας έκτασης (0,260) στρεμ. στη θέση «Μαρούγκα 
Κινέττας» περιφέρειας Δήμου Μεγάρων Ν. Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 

Έχοντες υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρ. 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λπ» 
και ειδικώτερα α) του άρθρου 41, β) του άρθρου 38. 

4. Τις διατάξεις του Υπουργείου Γεωργίας α) 160417/1180/ 
8.7.80 και β) 182447/3049/24.9.80 την 3008/7.12.1987 πρό¬ 
ταση του Δασαρχείου Μεγάρων και την σχετική έκθεση αυτοψίας από 
τις οποίες προκύπτει ότι η δασική βλάστηση που καταστράφηκε από πα¬ 
ράνομη εκχέρσωση, αποφασίζουμε: 

Κηρύσουμε αναδασωτέα με σκοπό τη διατήρηση του χαρακτήρα του 
δάσους ώστε ν’ αποκλεισθεί η διάθεσή του για άλλο προορισμό δασική 
έκταση διακοσίων εξήντα χιλιοστών του στρέμματος (0,260) στρεμ. 
που βρίσκεται στη θέση «Μαρούγκα Κινέττας» περιφέρεια Δήμου Μεγά¬ 
ρων και προσδιορίζεται από τα στοιχεία και έχει όρια: 

ΑΝΑΤΟΛΙΚΑ: Πευκοτεμάχιο αγνώστου. 

ΔΥΤΙΚΑ: Ιδιωτική οδός Χρυσανθέμων από Ν. Εθνική προς Μακρυ- 
κέθρι. 

ΒΟΡΕΙΑ: Πευκότεμάχιο αγνώστου, ί 

ΝΟΤΙΑ: Πευκοτεμάχιο αγνώστου. 

"Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως' 
Αιγάλεω, 18 Ιανουάριου 1988 

Ο Νομάρχης 
ΓΕΩΡ. ΑΝΑΝΙΑΔΗΣ 

Αριθ. 159 (2) 

Κήρυξη αναδασωτέας έκτασης 0,275 στρεμμάτων στη θέση Σκαλί Κοι¬ 
νότητας Κεραμυδιάς του Νομού Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση Νο Ηλείας «περί παροχής εξουσιοδοτήσεως στους προϊσταμένους 
των Υπηρ. υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. . ..... 

3. Τις διατάξεις του Ν. 998/79 «περί προστασίας των,Δασών κ.λπ.» 
και ειδικώτερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την 266/22.1.1988 πρόταση του Δασαρχείου για κήρυξη της 
δασεκτάσεως, που αναφέρεται στο θέμα, ως αναδασωτέας διότι η δα¬ 
σική βλάστηση, που την κάλυπτε, καταστράφηκε με εκχέρσωση και κα¬ 
ταπάτηση από τον Δημήτριο Ανδρέου Δημητρακόπουλου κάτοικοι Κε- 


ραμυδιάς και επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης που καταστράφηκε με εκχέρ¬ 
σωση και καταπάτηση από ,τον Δημήτριο Ανδρέου Δημητρακόπουλου. 
την Δημόσια δασική έκταση, εμβαδού 0,275 στρεμμάτων που βρίσκε¬ 
ται στη θέση Σκαλί, της Κοινότητας Κεραμυδιάς. 

Προσδιορίζεται από τα στοιχεία ΑΒΓΔΑ και έχει όρια: 

Ανατολικά: Με σταφιδάμπελο ίδιου εκχερσωτή 
Δυτικά: Με δημόσιο δάσος Χαλεπίου Πεύκης 
Βόρεια: Με αγροτικό δρόμο 
Νότια: Με δημόσιο δάσος Χαλεπίου Πεύκης 
Όπως φαίνεται στο συνημμένο διάγραμμα που αποτελεί (αναπόσπα¬ 
στο μέρος' της απόφασης αυτής. 

Η απόφαση αυτή να δημοσιευτεί στηύ Εφημερίδα της Κυβερνήσεως, 
σύμφωνα με το Ν. 998/79. 

Πύργος, 29 Ιανουάριου 1988 
Με εντολή Νομάρχη 
Ο Διευθυντής Δασών 

ΠΑΣΧΑΛΗΣ Ν. ΚΡΥΩΝΙΔΗΣ 

Αρθ. 107 (3) 

Κήρυξη αναδασωτέας έκτασης 127 στρεμμάτων, στη θέση Μανδρί 
Μπασδάνι των Κοινοτήτων Κρυονερίου - Φιλίππων - Λημνιάς του 
Νομού Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 
β) του άρθρου 38 παρ. 1 
γ) του άρθρου 75 παρ. 1, 2 

3. Τις διαταγές του Υπουργείου Γεωργίας: 

α) 160417/1180/8.7.80 και β) 182447/3049/24.9.80. 

4. Τη 6211/87/5.1.88 πρόταση του Δασαρχείου Καβάλας περί 
κηρύξεως αναδασωτέας, της αναφερόμενης στο θέμα εκτάσεως, λόγω 
καταστροφής της δασικής βλάστησης από πυρκαγιά. 


5. Την γνωμοδότηση του Νομαρχιακού Συμβουλίου Δασών, αποφα¬ 
σίζουμε: 

Κηρύσσουμε αναδασωτέα, με σκοπό την αναδάσωση με τεχνικά μέσα 
την κοινόχρηστη έκταση των εκατό είκοσι επτά (127) στρεμμάτων που 
βρίσκεται στη θέση «Μανδρί - Μπααδάνι» της Κοινότητας Κρυονερίου - 
Φιλίππων - Λημνιάς και προσδιορζεται από τα στοιχεία Α, Β, Γ, Δ, Ε, 
Ζ, Α όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Κοινόχρηστη δασική έκταση και επαρχιακός δρόμος. 

Δυτικά: Κοινόχρηστη δασική έκταση και επαρχιακός δρόμος. 

Βόρεια: Κοινόχρηστη δασική έκταση και επαρχιακός δρόμος. 

Νότια: Κοινόχρηστη δασική έκταση και επαρχιακός δρόμος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 18 Ιανουάριου 1988 
Ο Νομάρχης 
ΘΑΝ. ΣΕΙΤΑΝΙΔΗΣ 

Αριθ. 45 (4) 

Κήρυξη αναδασωτέας έκτασης (2,430) στρεμμάτων στη θέση «Χατ- 
ζίθι» της Κοινότητας Αθηκίων του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της χώ- 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργιάς: α) 160417/1180/ 
8.7.80, β) 182447/3049/24.9.80. 

5. Ότι η έκταση που αναφέρεται στο θέμα αποψιλώθηκε παράνομα 
από το Χρήστο Δημ. Βαρελά κάτοικο Αθηκίων και σύμφωνα με την 
αριθ. 5492/π.ε/7.1.88 πρόταση του Δασαρχείου Κορίνθου επιβάλλε¬ 
ται να κηρυχθεί αναδασωτέα, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 


της δασικής έκτασης με φυσική αναγέννηση ώστε ν’ αποκλειστεί η διά¬ 
θεση αυτής για άλλο προορισμό, την ιδιωτική δασική έκταση εμβαδού 
δύο στρεμμάτων τετρακοσίων. τριάντα τετραγωνικών μέτρων (2,430) 
που βρίσκεται στη θέση «Χατζήθί» της περιφέρειας της Κοινότητας 
Αθηκίων. 

Προσδιορίζεται με τα στοιχεία ΑΒΓ ΔΕΖΗΑκαι έχει όρια: 

Ανατολικά: Με δασική έκταση και πέραν,αγροτικό δρόμο. 

Δυτικά: Με αγροτική έκταση ίδιου. 

Βόρεια: Με δασική και αγροτική έκταση. 

Νότια: Με δασική έκταση. 

Όπως φαίνεται στο συνημμένο τοπογραφικό διάγραμμα που αποτε¬ 
λεί αναπόσπαστο μέρος της αποφάσεως αυτής. 

Η απόφαση αυτή να ισχύσει από της κοινοποιήσεώς της αρμοδίως 
(άρθ. 41 Ν. 998/79) και προ της δημοσιεύσεώς της στην Εφημερίδα 
της Κυβερνήσεως (άρθ. 37 Ν, 3200/55). ( 

Κόρινθος, 8 Ιανουάριου 1988 
Ο Νομάρχης 
ΔΗΜ. ΚΩΤΣΟΠΟΤΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. ΤΠ. 9307 . (5) 

Αναστολή οικοδομικών εργασιών και Χορήγηση οικοδομικών αδειών 
στον Αγ. Κωνσταντίνο Αοκρίδας (Ο.Τ. 104-97-108-103-107). 

Ο ΝΟΜΑΡΧΗΣ ΦΘΙΩΤΙΔΑΣ 

Μετά απο τα παρακάτω δεδομένα: 

1. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2 Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Τπουργό Β. Ελλάδος και τους 
Νομάρχας αρμοδιότητες επι θεμάτων εγκρίσεων, επεκτάσεων η τρο¬ 
ποποιήσεων σχεδίων πόλεων και κωμών, 

4. Το άρθρο 33 παρ. 2 του Ν. 1337/83 και το Π.Δ. 443 της 2/ 
17.11.83 (ΦΕΚ 165 Α). 

5. Τις διατάξεις των άρθρων 18 έως 22 του 11 κεφαλαίου του απο 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 


6. Τις διατάξεις του 8/9.6.73 Ν. Δ και 1577/1985 Νόμου (ΦΕΚ 
210/18.12.85 Α’) περί Γενικού Οικοδομικού Κανονισμού». 

7. Την αριθμ. 15/13.10.87 απόφαση του Κοινοτικού Συμβουλίου 
Κοινότητας Αγ. κωνσταντίνου Αοκρίδας, 

8. Την αριθμ. ΤΠ 8283/13.11.87 εισήγηση του ΤΠ και ΠΕ Ν. 
Φθ/δας. 

9. Την αριθμ. 277/10.12.87 (θέμα 6ον) σύμφωνη γνωμοδότηση 
του Συμβουλίου ΧΟΠ Ν. Φθ/δας. 

10. Το Ν. 1512/11.1.85 (ΦΕΚ 4Λ'/11-1-85). 

11. Το αριθμ. 183/1986 Π. Δ/γμα (ΦΕΚ 70Α'/5.6.86), αποφα¬ 
σίζουμε: 

Εγκρίνουμε την αναστολή οικοδομικών εργασιών και την χορήγηση 
οικοδομικών αδειών για. ένα (1) εξάμηνο στον Αγ. Κων/νο Λοκρί- 
δας και στα Ο.Τ. 104-97-108-103-107 και στα τμήματα μόνο 
εκείνα που προτείνονται απο την μελέτη της ΕΠΑ ως δρόμοι κυκλο¬ 
φορίας ή πεζόδρομοι είτε ως πράσινο. 

Η απόφαση αυτή να δημοσιευθεί στην Εφημερίδα της Κυβέρνησης 
και θα ισχύει απο την ημερομηνία της Κοινοποίησης της (Ν. 3200/ 
55). 

Λαμία, 20 Ιανουάριου 1988 
Ο Νομάρχης 
ΘΑΝ. ΦΡΑΓΚΙΑΔΑΚΗΣ 

ΑΠΟΦΑΣΗ (6) 

Αριθμός 149 

Αναστολή χορήγησης οικοδομικών αδειών, στο Ο.Τ. 40, περιοχής 80, 
μεταξύ των οδών Κηφισίας, Αλεξάνδρας,. Έσλιν και θεοφάνους. 

ΤΟ ΔΗΜΟΤΙΚΟ ΣΤΜΒΟΤΛΙΟ ΑΘΗΝΑΙΩΝ 
(Συνεδρίαση 4η της 1ης Φεβρουάριου 1988) 

Αφού έλαβε υπόψη: 

1, Τις διατάξεις των άρθρων 8 και 85Α, τού από 17.7.23 Ν. Δ/ 
γματος, όπως συμπληρώθηκε με το άρθρο 1 του Ν. 551/77 (Φ.Ε.Κ. 
68/Α'). 

2. Το από 29.12.1986 Π.Δ. (ΦΕΚ 16/21.1.87 τΑ') και ειδικό¬ 
τερα το άρθρο 1 παρ. 1 σχετικά με την αρμοδιότητα επιβολής από το 
Δημοτικό Συμβούλιο του Δήμου Αθηναίων αναστολής εκδόσεως οικο¬ 
δομικών αδειών. 


3. Ολόκληρο το σχετικό φάκελο και μετά τη συζήτηση που έγινε, 
αποφασίζει ομόφωνα: . , . 

Εγκρίνει την αναστολή χορήγησης οικοδομικών αδειών για έξι μήνες 
στο Ο.Τ. 40, περιοχής 80, του ρυμοτομικού σχεδίου της Αθήνας, με¬ 
ταξύ των οδών Κηφισίας, Αλεξάνδρας, Έσλιν και θεοφάνους, όπως 
φαίνεται να περικλείεται με κυανή γραμμή στο διάγραμμα σε κλίμακα 
1:500 που συνοδεύει την απόφαση, προκειμένου να ολοκληρωθεί η με¬ 
λέτη ανάπλασης του οικοδομικού τετραγώνου και η αναγκαία τροπο¬ 
ποίηση του εγκεκριμένου ρυμοτομικού σχεδίου. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

·τ· 

Αθήνα, 4 Φεβρουάριου 1988 
Ο Πρόεδρος 
ΝΙΚ. ΓΙΑΤΡΑΚΟΣ 










